सीलमच्या दक्षिणेला असिदंष्ट आणि चित्रफलक, पूर्वेला कालयंत्र आणि यमुना, उत्तरेस शशक आणि पश्चिमेला पारावत हे तारकासमूह आहेत. हा तारकासमूह खगोलावरील फक्त १२५ चौरस अंशाचा भाग व्यापतो. हा ८८ तारकासमूहांमध्ये आकाराच्या क्रमवारीमध्ये ८१वा आहे. हा मुख्यत: दक्षिण आकाशामध्ये दक्षिण गोलार्धातील उन्हाळ्यामध्ये चांगला दिसतो आणि ४१° उत्तर अक्षांशाच्या दक्षिणेकडील सर्व निरीक्षकांना वर्षातील काही दिवस पाहता येऊ शकतो.

सीलम हा तारकासमूह १२ भुजांचा बहुभुज असून याच्या सीमा युजिन डेलपोर्टे यांनी १९३० मध्ये निश्चित केल्या. सीमा विषुवांश ०४ता १९.५मि आणि ०५ता ०५.१मि, आणि क्रांति −२७.०२° आणि −४८.७४° यामध्ये आहेत. इंटरनॅशनल ॲस्ट्रॉनॉमिकल युनियनने या तारकासमूहासाठी १९२२ मध्ये “Cae” या तीन अक्षरी लघुरूपाचा अवलंब केला.

दूर अंतराळातील वस्तू
वर्णन
तारे
वैशिष्ट्ये